STGT วิ่งแรง 5% โบรกฯ อัพเป้าใหม่ 58 บ. คาดกำไรปี 64 ทำสถิตินิวไฮแตะ 3.5 หมื่นลบ.
STGT วิ่งแรง 5% โบรกฯ อัพเป้าใหม่ 58 บ. คาดกำไรปี 64 ทำสถิตินิวไฮแตะ 3.5 หมื่นลบ. ล่าสุดอยู่ที่ 41.75 บาท บวก 2 บาท หรือ 5.03% มูลค่าซื้อขาย 5.15 พันล้านบาท
STGT วิ่งแรง 5% โบรกฯ อัพเป้าใหม่ 58 บ. คาดกำไรปี 64 ทำสถิตินิวไฮแตะ 3.5 หมื่นลบ. ล่าสุดอยู่ที่ 41.75 บาท บวก 2 บาท หรือ 5.03% มูลค่าซื้อขาย 5.15 พันล้านบาท
18 ก.พ. 2564

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT ล่าสุด ณ เวลา 14.48 น. อยู่ที่ 41.75 บาท บวก 2 บาท หรือ 5.03% สูงสุดที่ 43.25 บาท ต่ำสุดที่ 40 บาท ด้วยมูลค่าซื้อขาย 5.15 พันล้านบาท

ทั้งนี้ บล.เคทีบีเอสที ระบุในบทวิเคราะห์ แนะนำ “ซื้อ” หุ้น STGT ปรับราคาเป้าหมายขึ้นเป็น 58 บาท อิงปี 65 PER ที่ 8 เท่า  (จากเดิมที่ 54 บาท อิงปี 64 PER ที่ 10 เท่า) โดยปรับไปใช้ targeted PER ปี 65 แทน เนื่องจากมองว่ากำไรปี 64 ที่ดีมากนั้นถือเป็นปีที่ไม่ปกติและไม่ represent ระดับความสามารถในการทำกำไรในระยะยาว และได้ปรับลด targeted PER ลงเป็น 8x จาก 10x สะท้อนอัตราการเติบโตของกำไรที่จะลดลง
ทั้งนี้จากการประชุมนักวิเคราะห์วานนี้ (17 ก.พ.) ประเด็นบวกระยะสั้นคือ คาดกำไรปี 64 จะทำสถิติสูงสุด คาดที่ 3.56 หมื่นล้านบาท เพิ่มขึ้น 147% เมื่อเทียบจากปีก่อน จากราคาขายเฉลี่ยเพิ่มขึ้น 102% เมื่อเทียบจากปีก่อน เป็น 2.20 บาท/ชิ้น และปรับ Gross profit margin เพิ่มขึ้นเป็น 60% จากเดิมที่ 50% จากการปรับสัดส่วนการผลิตถุงมือยางไนไตรล์และการขยายกำลังการผลิตเพิ่มขึ้น
อย่างไรก็ตาม ระยะยาวคาดว่ากำไรจะเริ่มปรับตัวลดลงตั้งแต่ปี 65 หลังการฉีดวัคซีนโควิด-19 ตั้งแต่ปีนี้เริ่มเห็นผลบวกทำให้จำนวนผู้ติดเชื้อโควิด-19 ทั่วโลกเพิ่มขึ้นในอัตราที่ลดลง ส่งผลกระทบต่อราคาถุงมือยางที่จะปรับตัวลดลง
ดังนั้น ปรับกำไรสุทธิปี 64 ขึ้น 129% เป็น 35,582 ล้านบาท เพิ่มขึ้น 147% เมื่อเทียบจากปีก่อน และปรับกำไรสุทธิปี 65 ขึ้น 109% เป็น 20,590 ล้านบาท (ลดลง 42% เมื่อเทียบจากปีก่อน) จากการปรับราคาขายเฉลี่ยเพิ่มขึ้น และ GPM ที่ออกมาดีกว่าคาด
ด้านราคาหุ้นปรับตัวขึ้นแต่ underperformed SET -3% ใน 3 เดือนที่ผ่านมา จากการกระจายการฉีดวัคซีนโควิด-19 ทั่วโลก ปัจจุบัน STGT เทรดอยู่ที่ 64 PER ที่ 3 เท่า แต่จะเพิ่มขึ้นเป็น 6 เท่า ปี 65 ซึ่งเป็นปีที่กำไรจะเริ่มกลับสู่ระดับปกติ  Key catalyst คือกำไรปี 64 ที่เติบโตดี ขณะที่ความเสี่ยงคือ ราคาขายถุงมือยางที่อาจปรับลดลงเร็วกว่าคาด